|  |  |
| --- | --- |
| **Lagenhet:** | **Grüner Team 2010 (U9)** |

## 1. Organisasjon og støtteapparat

|  |  |  |
| --- | --- | --- |
| Trener(e) | : | Mangler hovedtrener. Erik Sirum, Christian Korrell, Vidar Åsen, Harald Blyberg, Jørgen Darre, Fabian Veiby(U15) og Birgit Ege har delt på å ta treningene gjennom sesongen. |
| Lagledere(e) | : | Birgit Ege  |
| Materialforvalter | : | Daniel Heen, (Ibrahim Elhayawan/ Birgit Ege/Tron Evenrud Blien sliper) |
| Kioskansvarlig | : | Nesrine Soliman |
| Dugnadsansvarlig | : |  |
| Webansvarlig | : | Birgit Ege |

|  |  |  |
| --- | --- | --- |
| Antall spillere | : | 11 pr i dag, ytterligere 1 er på vei inn. |

## 2. Sportslige aktiviteter

### 2.1 Seriespill

Serien er ennå ikke avsluttet, 6.4 arrangerer Grüner U9 seriens siste serierunde.

Serie: .

|  |  |  |  |  |
| --- | --- | --- | --- | --- |
| Seriekamper | Seire | Uavgjort | Tap | Serieplassering |
| 20 | 5 | 2 | 13 |  |

### 2.2 Privat- og treningskamper

|  |  |  |  |
| --- | --- | --- | --- |
| Antall kamper | Seire | Uavgjort | Tap |
| 1 | 0 | 0 | 1 |

### 2.3 Deltakelse i turneringer

Siden fjorårets årsmøte har vi deltatt i Furusets Påskeharecup, Mangleruds Sommercup og Hasle Lørens Kiwanis Cup.

Sesongens høydepunkt var Dragons Cup U9 som Storhamar arrangerte i starten av mars. Der møtte vi lag fra hele landet, og det var vår aller første cup med overnatting på hardt underlag i klasserom. Både sosialt og sportslig ble det en suksess.

***3.0 Lagenhetens egne aktiviteter***

**3.1 Arrangement av egne turneringer**

###  Ingen foreløpig, men 6.4 er vi vertskap for sesongens siste serierunde for U9. Der møtes alle lagene fra Oslo, og da blir det endelig premie på alle spillerne som har deltatt i løpet av sesongen.

### 3.2 Andre aktiviteter

###

## Oppsummering

Vi har hatt en sesong preget av at vi ikke har hatt egen trener. I spillergruppen er det ingen som har foreldre som har spilt hockey eller som har tilstrekkelig kunnskap til å inneha det vervet og nå har vi i over to sesonger drevet laget uten en fast ansvarlig trener. I løpet av sesongen har vi prøvd ut flere løsninger. Erik Sirum fra A-laget har tatt en del treninger, men det som etter hvert ble hovedløsningen var å trene sammen med U8 og U10 og dele U9 i to mellom de to enhetene. Slik har vi også fått nivåtilpasset og gitt et tilbud til både de som er nye på laget og de som har holdt på en stund. Likevel er dette ikke en god løsning i lengden selv om vi berger fra uke til uke. Det er vanskelig å skape en egen lagfølese og identitet når de eneste gangene alle spiller sammen som et lag er under serierunder og turneringer.

Vi startet sesongen med mange seiere, men i november dro de to mestscorende spillerne til Vålerenga og laget ble tydelig svekket. Utover i sesongen har laget nærmet seg konkurrentene igjen, de spiller nå jevnt med flere Oslolag og har også gått seirende ut fra flere kamper igjen.

## Videre drift av laget

Ved sesongslutt i fjor besto Team 2010 av 16 spillere. Til tross for at vi har fått nye spillere er det nå kun 11 spillere tilbake. Vi har mistet noen spillere til andre klubber, men mest av alt slutter barna med hockey. Vi har en del spillere som har søsken i eldre enheter, disse holder stand, men det er vanskelig å holde på dem som ikke allerede har et forhold til idretten og Grüner. Flere av dem som slutter har begrunnet det i at det er vanskelig å kombinere hockey med andre aktiviteter og vanlig familieliv.

En hovedutfordring er varierende treningstider. 8-9-åringer har som oftest flere aktiviteter, mange er aktive i flere idretter og de er ikke i stand til selv å ta med utstyr hjemmefra og komme seg på is alene. Siden det ikke er noen faste treningstider (de varierer mellom alle ukens dager og blir oftest ikke varslet på mer enn 14 dagers varsel), så blir det mye kollisjoner og frustrerte foreldre og barn. Og dårlig oppmøte på treninger. Selv om det er tilgjengelig 2-3 treningstider i uka har mange derfor kun 1 trening i uka, noe som er for lite til å oppnå ønsket utvikling.

Den andre hovedutfordringen er selvfølgelig manglende hovedtrener. Foreløpig hangler vi oss videre med nye løsninger fra uke til uke. Det gir stor slitasje på enkelte ildsjeler, og er ikke heldig når man nå trenger å systematisk videreutvikle ferdigheter på isen.

I fjorårets årsmelding rapporterte vi at hovedutfordringene var isfordeling/treningstider og manglende trener, og at dette var noe vi trengte en løsning på. Dessverre har vi fremdeles ingen trener, og med varierende istider mister vi stadig spillere uten at vi får rekruttert i samme tempo. Vi har fremdeles nok spillere til å gå inn i en ny sesong, men om man ikke finner varige løsninger er jeg redd for at man ved neste årsmøte vil ha hull i rekken av juniorlag i Grüner.